Nansen Ski Jump

Nansen Ski Jump er en hoppbakke ved byen Berlin i delstaten New Hampshire, USA. Bakken ligger i Nansen Wayside State Park mellom Berlin og Milan, og var i sin tid den største i det østlige USA.NewHampshire.com: Roadside History: The Nansen Ski Jump is the oldest continuously operating ski club in the US  (6. januar 2017, besøkt 22. januar 2017) Nettstedet Skisprungschanzen-Archiv oppgir bakkens K-punkt til 82 meter.Skisprungschanzen-Archiv: Berlin (besøkt 22. januar 2017) Hoppbakken er oppkalt etter den lokale skiklubben, som igjen er oppkalt etter den norske polarfareren, oppdageren, diplomaten og vitenskapsmannen Fridtjof Nansen.Nansen Ski Club: History of Nansen Ski Club  (besøkt 22. januar 2017)

Historie
Berlin er hjemestedet til USAs eldste skiklubb som fremdeles er i drift, Nansen Ski Club, som ble stiftet i 1872. På 1920-tallet bygde klubben en hoppbakke som tillot hopp på opptil 40 meter. Bakken ble utvidet til 45-metersbakke i 1927. I 1936 startet byggingen av den nye storbakken Nansen Ski Jump. Bakken ble bygd av skiklubben, Berlin by og National Youth Administration, og sto ferdig i 1937.

Nansen Ski Jump var arena for fire USA-mesterskap i skihopping - i 1940, 1957, 1965 og 1972Eastern Ski Jumping & Nordic Combined Foundation, Inc.: United States National Ski Jumping Champions 1904-1980  (besøkt 22. januar 2017) - og USAs OL-uttagningsrenn ble holdt der i 1938. Norske Johanne Kolstad satte verdensrekord for kvinner i bakken da hun hoppet 69,5 meter 6. mars 1938.Ofte oppgitt til 72 meter. I et brev fra Gordon Brown, lederen for USAs OL-uttagningskomité, til Johanne Kolstad oppgis lengden til 228 fot (69,5 meter). Denne lengden er også notert av Johanne Kolstad på et bilde av hoppbakken i Berlin. (Gordon Browns brev publisert på Facebook av Norges Skiforbund 11. desember 2011, bildet av bakken publisert av Sjur Harby på nettstedet Disen Kolonial, begge kilder besøkt 22. januar 2017.)

Ifølge New Hampshire State Parks var bakken i bruk til 1985 og siden åpen for publikum til 1988.siste noterte bakkerekord ble satt i 1976 av nordmannen Christian Berggrav med 82,5m 
New Hampshire State Parks: Nansen Ski Jump restoration project  (besøkt 22. januar 2017) Harold "Cork" Anson forteller i boka Jumping Through Time at bakken ble stengt allerede i 1979. Skiklubben var blitt dømt til å betale erstatning til en skihopper som hadde falt og pådratt seg varige mén i et renn i 1977, noe som medførte at klubben ikke lenger hadde råd til å vedlikeholde bakken.Harold "Cork" Anson: Jumping through time - A history of ski jumping in the United States and Southwest Canada. Port Hole Publications, Florence, Oregon 2010. ISBN 978-0-9768107-7-3 (s. 194)

I 2014 ble det tatt initiativ for å få bakken satt i stand igjen som kulturminne og gjenåpnet for publikum. Red Bull bevilget 15 000 dollar til reparasjon av bakken og ønsket å gjøre et reklamestunt med skihopper Sarah Hendrickson der.NewHampshire.com: Milan ski jump picked for role in promotion, future as historic site  (14. september 2016, besøkt 22. januar 2017) I 2015 og 2016 ble unnarennet ryddet for skog, og arbeidet med å bygge opp igjen trappa ved siden av unnarennet startet sommeren 2016. Stålstrukturen i tårnet ble sjekket og funnet å være i god stand. Vinteren 2016/17 ble det lagt nytt tredekke i tårnet. I løpet av 2017 skal trappa og skogryddingen fullføres, og det foreligger også planer om å reparere dommertårnet.

Referanser

Eksterne lenker
Allroutes.to: Nansen Ski Jump as Seen in the Summer of 1999 

Kategori:Hoppbakker i USA
Kategori:Sport i New Hampshire
Kategori:Byggverk i New Hampshire